भारत भ्रमण पर निकले कैलाश दे रहे हैं स्वच्छता का संदेश
देश-प्रदेशका नक्शा लेकर कैलाश पंचाल कार से भारत भ्रमण पर निकले हैं। अपने भ्रमण पर 36 वर्षीय कैलाश जगह-जगह पर आमजन को स्वच्छ का संदेश दे रहे है। दो अक्टूबर, 2014 को उदयपुर के ऋषभदेव से शुरू भ्रमण में कैलाश 30 हजार किमी. का रास्ता तय कर चुके हैं जिसमें दिल्ली, गुजरात, मुंबई, पुणे, आगरा-मथुरा सहित राजस्थान के 16 जिले शामिल है। कैलाश स्वच्छता के संदेश के साथ शुक्रवार को बीकानेर पहुंचे। यहां उन्होंने नगर निगम आयुक्त से मुलाकात की। जहां उन्हें इस अभियान के लिए बधाई संदेश पत्र भी दिया गया। देशनोक सहित अन्य जगहों पर नगर पालिका अध्यक्ष से मिलकर क्षेत्र के स्कूलों मंदिरों में जाकर साफ-सफाई का संदेश दिया। आमजन को प्लास्टिक इस्तेमाल से होने वाले नुकसान से भी अवगत करवा कर 13 बिंदुओं का पैम्पलेट बांटा। अब उनका अगला पड़ाव नागौर होगा।
स्वच्छता का संदेश देने के लिए बीकानेर पहुंचा कैलाश।
चूड़ियों की दुकान चलाते हैं कैलाश
ऋषभदेवमें दसवीं पढ़े कैलाश चूड़ियों की दुकान चलाते हैं। वर्ष 1999 में छोटे भाई प्रवीन के साथ कुवैत गए कैलाश ने वहां की साफ-सफाई को देख प्रभावित हुए थे। उसके बाद साल 2001 में देश लौटे साफ-सफाई के लिए सक्रिय हुए। लेकिन सीमित क्षेत्र तक। फिर वर्ष 2014 में स्वच्छ भारत अभियान भारत भ्रमण यात्रा निकाली। भ्रमण पर कैलाश समय-समय पर ब्रेक लेकर परिजनों से मिलने के घर भी जाते हैं। इस पूरे भ्रमण पर खर्चे को स्वयं कैलाश वहन कर रहे हैं। उनका ये भ्रमण 2019 तक चलेगा।
hin_Deva hin_Deva hin_Deva hin_Deva hin_Deva